Jabarkan Kehidupan awal dari Elizabeth II dalam bahasa melayu

Elizabeth diputerikan pada 02:40 (GMT) pada 21 April 1926 semasa pemerintahan nenda sebelah ayahandanya, Raja George V. Ayahandanya, Duke York (kemudian Raja George VI), ialah anakanda kedua kepada George V. Bondanya, Duchess York (kemudian Permaisuri Elizabeth Permaisuri Bonda), ialah anak bongsu kepada seorang bangsawan Scotland, Claude Bowes-Lyon, Earl Strathmore dan Kinghorne ke-14. Elizabeth diputerikan di rumah London (17 Bruton Street, Mayfair) melalui pembedahan Caesarean. Baginda telah dibaptiskan oleh Uskup Agung York dari Gereja Anglikan, Cosmo Gordon Lang, di gereja peribadi Istana Buckingham pada 29 Mei dan menamakan Elizabeth sempena nama ibunya. Nama Alexandra pula bersempena dengan nama nenda moyang sebelah ayahandanya yang telah mangkat enam bulan sebelumnya. Nama Mary bersempena nenda sebelah ayahandanya Baginda disapa "Lilibet" oleh keluarga terdekat memandangkan itulah nama yang baginda panggil dirinya pada mulanya. Baginda amat disayangi oleh nendanya George V. Elizabeth menyapa George V sebagai "Grandpa England" (Datuk England). Dalam akhbar popular dan oleh penulis biografi terkemudian, kunjungan kerap Elizabeth semasa nendanya George V gering pada tahun 1929 dipuji kerana menaikkan semangat baginda dan membantu pemulihan baginda.

Satu-satunya adinda Elizabeth, Puteri Margaret, diputerikan pada tahun 1930. Kedua-dua puteri itu dididik di rumah di bawah pengawasan bonda mereka dan pengasuh mereka, Marion Crawford. Pelajaran kedua-dua puteri itu tertumpu pada sejarah, bahasa, sastera, dan muzik. Crawford menerbitkan biografi zaman kanak-kanak Elizabeth dan Margaret bertajuk The Little Princesses pada tahun 1950. Buku itu menerangkan cinta Elizabeth terhadap kuda dan anjing, keteraturan dan sikap tanggungjawab baginda. Perdana Menteri ketika itu, Winston Churchill, menggambarkan Elizabeth sebagai seorang yang berperwatakan ketika baginda berusia dua tahun. Menurut Churchill, baginda mempunyai sifat kewibawaan dan reflektif yang mengagumkan dalam seorang bayi. Sepupu baginda, Margaret Rhodes, menggambarkan Elizabeth sebagai seorang gadis kecil yang periang, tetapi pada asasnya waras dan berkelakuan baik.